smcproject/ml-wiki-sentences huggingface dataset:
അവലംബം ↑ ↑ http://localnews.manoramaonline.com/kollam/local-news/2017/08/21/pgn-klm-perinad-panchayath-seetha-kali.html ↑ ↑
https://www.youtube.com/watch?v=VuF2nJCLb6I
https://www.newindianexpress.com/states/kerala/2023/Aug/31/keralas-perinad-seethakali-academy-on-mission-to-revive-timeless-tale-of-age-old-folk-art-2610168.html
സീതാറാം യെച്ചൂരി ഇംഗ്ലീഷ് വിലാസം https://ml.wikipedia.org/wiki/Sitaram_Yechury
ഒരു ഇന്ത്യൻ രാഷ്ട്രീയ നേതാവും കമ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റിന്റെ ജനറൽ സെക്രട്ടറിയുമാണ് സീതാറാം യെച്ചൂരി (ജനനം: ഓഗസ്റ്റ് 12 1952 - മരണം : സെപ്റ്റംബർ 12, 2024 ) .
ഇന്ത്യൻ കമ്യൂണിസ്റ്റ് പാർട്ടി(മാർക്സിസ്റ്റ്) പാർട്ടിയുടെ പോളിറ്റ് ബ്യൂറോ അംഗമായ  ഇദ്ദേഹത്തെ ദേശീയ ജനറൽ സെക്രട്ടറിയായി, 2015 ൽ പാർട്ടി കോൺഗ്രസ് തെരഞ്ഞെടുത്തു.
പാർട്ടിയുടെ പാർലമെന്ററി ഗ്രൂപ്പ് നേതാവു കൂടിയാണ്‌.
2024 സെപ്റ്റംബർ 12 നു അന്തരിച്ചു ജീവിതരേഖ
1952 ആഗസ്റ്റ് 12-ന് തെളുഗു സംസാരിക്കുന്ന ആന്ധ്ര ബ്രാഹ്മണദമ്പതികളായ.
സർവ്വേശ്വര സോമയാജുല യെച്ചൂരിയുടെയും  കൽപ്പാക്കത്തിന്റെയും മകനായി മദ്രാസിൽ ജനിച്ചു.
അച്ഛൻ ആന്ധ്രപ്രദേശ് റോഡ് ട്രാസ്പോർട്ട് കോർപ്പറേഷനിൽ എഞ്ചിനീയറായിരുന്നു.
അമ്മ സർക്കാർ സർവീസിൽ ആയിരുന്നു.
സ്കൂൾ വിദ്യാഭ്യാസത്തിനു ശേഷം ഡൽഹിയിൽ സെന്റ്‌ സ്റ്റീഫൻസ് കോളേജിൽ നിന്നും അദ്ദേഹം ഡിഗ്രി കരസ്ഥമാക്കി.
1975-ൽ ജവഹർലാൽ നെഹ്‌റു സർവ്വകലാശാലയിൽ നിന്നും ഇക്കണോമിക്സിൽ മാസ്റ്റർ ബിരുദം നേടി.
പത്രപ്രവർത്തകയായ സീമ ക്രിസ്റ്റിയാണ് യച്ചൂരിയുടെ ഇപ്പോഴത്തെ ഭാര്യ.
പ്രശസ്ത വനിതാവകാശപ്രവർത്തക വീണ മജുംദാറിന്റെ പുത്രിയായിരുന്നു ആദ്യ്ആ ഭാര്യ .
ആ വിവാഹത്തിൽ യച്ചൂരിക്ക് ഒരു മകനും മകളും ഉണ്ട്.
യെച്ചൂരി-സീമ ദമ്പതികൾക്ക് ഒരു മകനുണ്ട്.
1974-ൽ എസ്.എഫ്.ഐയിൽ ചേർന്നു.
ജെ എൻ യു വിലെ അദ്ദേഹത്തിന്റെ പഠനത്തിനിടയിൽ ആണ് രാജ്യത്ത് അടിയന്തരാവസ്ഥ പ്രഖ്യാപിക്കപ്പെടുന്നത്.
അടിയന്തരാവസ്ഥക്കെതിരെ പ്രധിഷേധം ഉയർത്തിയതിനെ തുടർന്ന് ഡോക്ട്രേറ്റ് പൂർത്തിയാക്കുന്നതിനു മുന്നേ തന്നെ അറസ്റ്റിലായി.
ജയിൽ മോചിതനായ ശേഷം വീണ്ടും പഠനം തുടർന്നു.
അതെ കാലയളവിൽ മൂന്നു തവണ യച്ചൂരിയെ ജെ.എൻ.യു വിദ്യാർഥി യൂണിയൻ പ്രസിഡണ്ടായി തെരഞ്ഞെടുത്തു.
1978 ൽ എസ്.എഫ്.ഐ അഖിലേന്ത്യാ ജോയിന്റ് സെക്രട്ടറി ആയി തെരഞ്ഞെടുക്കപ്പെട്ട യച്ചൂരി അതെ വർഷം തന്നെ എസ്.എഫ്.ഐ അഖിലേന്ത്യാ പ്രസിഡണ്ടായും തെരഞ്ഞെടുക്കപ്പെട്ടു.
1985-ൽ സിപിഎം കേന്ദ്രകമ്മിറ്റിയിലേക്ക് തിരഞ്ഞെടുക്കപ്പെട്ട യെച്ചൂരി 1992 മുതൽ സിപിഎം പോളിറ്റ് ബ്യൂറോ അംഗമാണ്.
അന്താരാഷ്ട്രവിഷയങ്ങളുടെ സിപിഎം തലവനും പാർട്ടി മുഖപ്പത്രമായ പീപ്പിൾ ഡെമോക്രസിയുടെ എഡിറ്ററും കൂടി ആണ് യെച്ചൂരി.
വാഗ്മിയും നയതന്ത്രജ്ഞനും ആയ യച്ചൂരി, നേപ്പാളിൽ മാവോയിസ്റ്റുകളെ ജനാധിപത്യത്തിന്റെ പാതയിലേക്ക് നയിക്കുന്നതിനായി ഒരു മധ്യസ്ഥൻ എന്ന നിലയിൽ നടത്തിയ ഇടപെടലുകൾ പ്രശംസാർഹമായിരുന്നു.
നേപ്പാളിലെ പ്രമുഖ മാവോവാദി നേതാക്കളായ പ്രചണ്ഡ, ബാബുറാം ഭട്ടറായി തുടങ്ങിയവരുമായി അടുത്ത ബന്ധമുണ്ടായിരുന്നു യെച്ചൂരിക്ക്.
ആഗോളവൽക്കരണ ഉദാര വൽക്കരണ നയങ്ങളുടെ പൊള്ളത്തരങ്ങൾ തുറന്നു കാണിക്കുന്ന നിരവധി രചനകൾ സീതാറാം യൊച്ചൂരി നടത്തിയിട്ടുണ്ട്. 'ആഗോളവൽക്കരണ കാലത്തെ സോഷ്യലിസം' എന്ന പുസ്തകം ഇതിനു മികച്ച ഉദാഹരണമാണ്.
യു പി എ ഭരണത്തിൽ ഇന്ത്യയിൽ ഉയർന്നു വന്ന ഹിമാലയൻ അഴിമതികളിൽ പലതും ആദ്യമേ തന്നെ പാർലമെന്റിൽ ഉയർത്തി കൊണ്ടു വന്നതിലും യെച്ചൂരി വഹിച്ച പങ്ക് വളരെ നിർണായകമായിരുന്നു.
ഇന്ത്യയിലെ മികച്ച പാർലമെന്റെറിയനായും സീതാറാം യെച്ചൂരി കണക്കാപ്പെടുന്നു.
References External links Sitaram Yechury എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Yechury's column in Hindustan Times Sitaram Yechury എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുകോമൾ സെൻ ഇംഗ്ലീഷ് വിലാസം https://ml.wikipedia.org/wiki/Sukomal_sen സുകോമൾസെൻ കൊല്ലത്തു നടന്ന എൻ.ജി.ഒ. യൂണിയൻ സംസ്ഥാന സമ്മേളനത്തിൽ
പ്രമുഖ ഇന്ത്യൻ ട്രേഡ് യൂണിയൻ നേതാവും മുൻ രാജ്യസഭാംഗവുമായിരുന്നു സുകോമൾസെൻ (ജനനം : 16 ജൂൺ 1934).
സി.പി.ഐ. എം കേന്ദ്ര കമ്മിറ്റി അംഗവും കേന്ദ്ര കൺട്രോൾ കമീഷൻ ചെയർമാനുമായിരുന്നു.
സുകുമാർ സെന്നിന്റെയും റോമാ സെന്നിന്റെയും മകനായി പശ്ചിമ ബംഗാളിൽ ജനിച്ചു.
ഇംഗ്ലീഷിൽ ബിരുദാനന്തര ബിരുദവും റഷ്യൻ ഭാഷയിൽ  ഡിപ്ലോമായും നേടി.
3-4-0982 മുതൽ 2-4-1988 വരെയും 3-4-1988 മുതൽ 2-4-1994 വരെയും രാജ്യസഭാംഗമായിരുന്നു.
ട്രേഡ് യൂണിയനുകളുടെ ലോക ഫെഡറേഷനുമായി ബന്ധമുള്ള ഇന്റർനാഷണൽ ഓഫ് പബ്ലിക് ആൻഡ് അലൈഡ് എംപ്ലോയീസിന്റെ ജനറൽ സെക്രട്ടറിയായിരുന്നു.
സംസ്ഥാന ഗവൺമെന്റ് ജീവനക്കാരുടെ അഖിലേന്ത്യാ സംഘടയുടെ സീനിയർ വൈസ് ചെയർമാനായും പ്രവർത്തിച്ചിട്ടുണ്ട്.
2017 നവംബർ 22-ന് 83-ആം വയസ്സിൽ അന്തരിച്ചു.
കൃതികൾ സാർവദേശീയ തൊഴിലാളിവർഗ പ്രസ്ഥാനത്തിന്റെ ചരിത്രം അവലംബം ↑ ↑ http://164.100.47.5/Newmembers/alphabeticallist_all_terms.aspx ↑
സുഗത മിത്ര ഇംഗ്ലീഷ് വിലാസം https://ml.wikipedia.org/wiki/Sugata_Mitra
ബ്രിട്ടനിലെ ന്യൂകാസിൽ യൂണിവേഴ്‌സിറ്റിയിലെ എജ്യുക്കേഷൻ ടെക്‌നോളജി പ്രൊഫസറാണ് ഡോ. സുഗത മിത്ര .1999 ൽ നടപ്പാക്കിയ ചുമരിലെ സുഷിരം പദ്ധതി ( Hole in the Wall project ) എന്ന പരീക്ഷണത്തിലൂടെയാണ് മിത്ര ലോകശ്രദ്ധ നേടിയത്.
ചുമരിലെ സുഷിരം പദ്ധതി
ഇംഗ്ലീഷ് പരിജ്ഞാനമില്ലാത്ത ചേരിപ്രദേശത്തെ കുട്ടികൾക്ക് സ്വയം കമ്പ്യൂട്ടർ പരിശീലിക്കാനാവുന്ന തരത്തിലായിരുന്നു ഈ പരീക്ഷണം ആസൂത്രണം ചെയ്തത്.
ഡോ: മിത്രയും സഹപ്രവർത്തകരും ഡൽഹിയിലെ ഒരു ചേരിയോട് ചേർന്നുള്ള ഗവേഷണശാലയുടെ ചുമരിൽ ദ്വാരമുണ്ടാക്കി അവിടെ സൗജന്യമായി ബ്രോഡ് ബാൻഡ് സൌകര്യത്തോടെ കമ്പ്യൂട്ടർ ലഭ്യമാക്കി.
അതിനോടു ചേർന്ന് ഒരു ഒളി ക്യാമറയും സ്ഥാപിച്ചു.
ചേരിയിലെ കുട്ടികൾ കംപ്യൂട്ടറിൻറെ ചുറ്റും കൂടുകയും സ്വയ പരിശീലനത്തിലൂടെ കമ്പ്യൂട്ടർ പരിജ്ഞാനം നേടുകയും ചെയ്യുന്നതായി ക്യാമറ ദൃശ്യങ്ങൾ വ്യക്തമാക്കി .
കംപ്യുട്ടർ പരിജ്ഞാനമോ പ്രാഥമിക വിദ്യാഭ്യാസമോ ഇല്ലാത്ത കുട്ടികൾക്ക് സ്വയം പരിശീലനത്തിലൂടെ മികവ് നേടാനാകുമെന്ന് തെളിയിക്കാൻ ഈ പദ്ധതി കൊണ്ട് സാദ്ധ്യമായി.
സ്ലം ഡോഗ് മില്യണയർ
പ്രശസ്ത സാഹിത്യകാരനും നയതന്ത്രഞ്ജനുമായ വികാസ് സ്വരൂപ് 'ചുമരിലെ സുഷിരം' പദ്ധതിയിൽ നിന്നു പ്രചോദനം നേടി എഴുതിയ ക്യൂ എ എന്ന നോവൽ ആണ് പിൽക്കാലത്ത് നിരവധി അവാർഡുകൾ നേടിയ സ്ലംഡോഗ് മില്യണയർ എന്ന വിഖ്യാതമായ ആംഗലേയ ചലച്ചിത്രത്തിൻറെ മൂലകഥ.
2013 ലെ ടെഡ് പുരസ്കാരം ഡോ: മിത്രയ്ക്കാണ് ലഭിച്ചത് .
പുറത്തേക്കുള്ള കണ്ണികൾ Sugata Mitra: The child-driven education http://www.mathrubhumi.com/story.php?id=343126 Archived 2013-02-28 at the Wayback Machine Hole in the wall official website Archived 2006-09-22 at the Wayback Machine The Hole in the Wall Experiment, TED Talks 2007 Archived 2011-11-24 at the Wayback Machine HIW: Kids learn computer by themselves : ഒരു ഹിന്ദി വെബ് മാസികയിൽ പ്രസിദ്ധീകരിച്ച, ഡോ: മിത്രയുമായുള്ള അഭിമുഖം.
Personal profile at Newcastle University Archived 2008-06-21 at the Wayback Machine Wiki referenced during Ted Talks Archived 2018-03-19 at the Wayback Machine Live Conversation with the Professor at Wiz-IQ-dot-com Archived 2021-04-28 at the Wayback Machine Virtual Classroom Archived 2017-03-20 at the Wayback Machine ൽ അധിഷ്ഠിതമായ വെബ് സൈറ്റാണ് WizIQ അവലംബം
സുനിൽ'സ്‌ വാക്സ് മ്യൂസിയം
സുനിൽ കണ്ടല്ലൂർ എന്ന ഇന്ത്യയിലെ ഏക വാക്സ് സ്കൾപ്ചറുടെ നേതൃത്വത്തിൽ തിരുവനന്തപുരം ജില്ലയിലെ കിഴക്കേക്കോട്ടയിൽ അനന്തവിലാസം അനക്സിൽ (റോഡരികിൽ മാളിക) സ്ഥിതിചെയ്യുന്ന മെഴുക് മ്യൂസിയമാണ് സുനിൽ'സ്‌ വാക്സ് മ്യൂസിയം .
ഇരുനൂറിലധികം മെഴുകു പ്രതിമകൾ നിർമിച്ച സുനിലിനു മഹാരാഷ്ട്രയിലെ ലോനവാലയിൽ സ്വന്തമായി മ്യൂസിയമുണ്ട്.
ഓരോ മെഴുക് പ്രതിമ ഉണ്ടാക്കുന്നതിന് പിന്നിലും വലിയ അധ്വാനമാണുള്ളത്.
പ്രതിമയുണ്ടാക്കാൻ പോകുന്നയാളുടെ അളവെടുക്കുന്നതു മുതൽ 8 ഘട്ടമായാണ് നിർമ്മാണം പൂർത്തിയാവുക.
അമ്പതോളം മെഴുകു പ്രതിമകളാണ് മ്യൂസിയത്തിലുള്ളത്.
വി.എസ്.അച്യുതാനന്ദൻ, ശ്രീനാരായണഗുരു, രജനീകാന്ത്, വിരാട് കോഹ്‌ലി, ശ്രീശ്രീ രവിശങ്കർ, സച്ചിൻ തെൻഡുൽക്കർ, മഹാത്മാ ഗാന്ധി, ജവഹർലാൽ നെഹ്റു, നരേന്ദ്രമോഡി, രാജാരവിവർമ, മോഹൻലാൽ,  തമിഴ് നടൻ വിജയ്, രാജീവ്ഗാന്ധി, ഇന്ദിരാഗാന്ധി, സൽമാൻ ഖാൻ, കരീന കപൂർ, ബാഹുബലി(പ്രകാശ‌് പ്രഭാസ‌്), പ്രളയകാലത്തു കേരളത്തിനോട് അനുഭാവം പ്രകടിപ്പിച്ച ദുബായ് വൈസ് പ്രസിഡന്റ് ഷെയ്ഖ് മുഹമ്മദ്–ബിൻ‍ അൽ മഖ്തോമിന്റെ പൂർണകായ മെഴുകു പ്രതിമ എന്നിങ്ങനെ നിരവധി വ്യക്തികളുടെ പ്രതിമകൾ മ്യൂസിയത്തിലുണ്ട്.
അവലംബം ↑ കേരള കൗമുദി ശേഖരിച്ചത് 2019 ജൂലൈ 24 ↑ ദേശാഭിമാനി Archived 2019-07-24 at the Wayback Machine ശേഖരിച്ചത് 2019 ജൂലൈ 23 ↑ https://www.thenewsminute.com/article/new-kerala-museum-has-lifelike-wax-replicas-mohanlal-rajini-and-others-105829
സുനിൽ ജാന ഇംഗ്ലീഷ് വിലാസം https://ml.wikipedia.org/wiki/Sunil_Janah
പ്രശസ്തനായ ഭാരതീയ ഫോട്ടോഗ്രാഫറായിരുന്നു സുനിൽ ജാന (1918 – 2012 ജൂൺ 21).
പത്മശ്രീ , പത്മഭൂഷൺ ഉൾപ്പെടെ നിരവധി പുരസ്കാരങ്ങൾ നേടിയിട്ടുണ്ട്.
ബംഗാൾ ക്ഷാമത്തിന്റെ ദുരിതചിത്രങ്ങൾ പൊതുസമൂഹത്തിലെത്തിച്ചത് ജാനയുടെ നിശ്ചല ചിത്രങ്ങളായിരുന്നു.
1918-ൽ അസമിൽ ജനിച്ച അദ്ദേഹം വളർന്നത് കൊൽക്കത്തയിലായിരുന്നു .
സെന്റ് സേവ്യേഴ്സിലെയും പ്രസിഡൻസി കോളേജിലെയും പഠനകാലത്ത ഇടതുപക്ഷവിദ്യാർഥി പ്രസ്ഥാനത്തിൽ ആകൃഷ്ടനായി.
കമ്യൂണിസ്റ്റ് പാർട്ടി നേതാവായ പി.സി. ജോഷിയാണ് ജാനയിലെ ഫോട്ടോഗ്രാഫറെ തിരിച്ചറിഞ്ഞത്.
ജോഷിക്കൊപ്പം സഞ്ചരിച്ച് പകർത്തിയ ചിത്രങ്ങളാണ് 1943-ലെ ബംഗാൾ ക്ഷാമത്തിന്റെ യഥാർഥചിത്രം പുറത്തുകൊണ്ടു വന്നത്.
പിന്നീട് ചിത്തോപ്രസാദിനൊപ്പം മുംബൈയിലെ കമ്യൂൺ കേന്ദ്രമായി പ്രവർത്തിച്ചു.
പ്രോഗ്രസീവ് റൈറ്റേഴ്സ് അസോസിയേഷനുമായും ഇന്ത്യൻ പീപ്പിൾസ് തിയറ്റർ അസോസിയേഷനുമായും ബന്ധപ്പെട്ട് പ്രവർത്തിച്ചു.
ജാനയുടെ ചിത്രങ്ങൾ ലൈഫ് മാഗസിനിലും തുടർച്ചയായി പ്രസിദ്ധീകരിച്ചു.
പീപ്പിൾ ഏജിലായിരുന്നു അദ്ദേഹത്തിന്റെ ഫോട്ടോകൾ അധികവും അക്കാലത്ത് വന്നത്.
കൊൽക്കത്ത കേരന്ദീകരിച്ച് അദ്ദേഹം സത്യജിത് റേ , ചിദാനന്ദദാസ് ഗുപ്ത, ഹരിദാസ് ഗുപ്ത എന്നിവരോടൊപ്പം കൽക്കട്ട ഫിലിം സൊസൈറ്റിയുമായും ബന്ധപ്പെട്ട് പ്രവർത്തിച്ചു.
ലോകവ്യാപകമായി വിവിധ നഗരങ്ങളിൽ ഫോട്ടോപ്രദർശനം നടത്തിയിട്ടുണ്ട്.
ഫോട്ടോഗ്രഫിയെക്കുറിച്ചുള്ള മൂന്നു പുസ്തകങ്ങളും അദ്ദേഹം രചിച്ചു.
ബിബിസിയുൾപ്പടെ ജാനയെക്കുറിച്ച് മൂന്ന് ഡോക്യുമെന്ററികളും നിർമ്മിച്ചിട്ടുണ്ട്.
കേരളവും ജാനയും
പുരോഗമന പ്രസ്ഥാനത്തിന്റെ ആദ്യകാല ഫോട്ടോഗ്രാഫറുമായിരുന്നു അദ്ദേഹം.
കയ്യൂർ കേസിൽ തൂക്കിക്കൊല്ലപ്പെട്ട കമ്മ്യൂണിസ്റ്റുകാരുടെ വീടു സന്ദർശിച്ച പി സി ജോഷി ഒരു വഞ്ചിയിൽ മടങ്ങുന്നത് അദ്ദേഹമെടുത്ത പ്രസിദ്ധമായ ഒരു ഫോട്ടോയാണ്.
വള്ളത്തോളുമായി  അദ്ദേഹം നടത്തിയ  അഭിമുഖം അന്ന് കമ്മ്യൂണിസ്റ്റ് പാർടി പത്രമായിരുന്ന പീപ്പിൾസ് വാർ പ്രസിദ്ധപ്പെടുത്തിയിരുന്നു.
കൃതികൾ ദ സെക്കന്റ് കാപ്ച്ചർ ഡാൻസസ് ഓഫ് ദ ഗോൾഡൻ ഹാൾ (അശോക് ചാറ്റർജിയുമായി ചേർന്ന്) ദ ട്രൈബൽസ് ഓഫ് ഇൻഡ്യ : ത്രൂ ദ ലെൻസ് ഓഫ് സുനിൽ ജാന ഫോട്ടോഗ്രാഫിംഗ് ഇൻഡ്യ (ഓക്സ്ഫോർഡ് യൂണിവേഴ്സിറ്റി പുറത്തിറക്കാനിരിക്കുന്നത്) പുരസ്കാരങ്ങൾ പത്മശ്രീ (1972) പത്മഭൂഷൺ (2012) അവലംബം ↑ http://www.deshabhimani.com/newscontent.php?id=168809%5Bപ്രവർത്തിക്കാത്ത+കണ്ണി%5D ↑ http://kamlashow.com/blog/2012/06/24/remembering-sunil-janah-1918-2012/%5Bപ്രവർത്തിക്കാത്ത+കണ്ണി%5D പുറം കണ്ണികൾ നോവുകളെ ഒപ്പിയെടുത്ത് - സുരേഷ്ഗോപി സുനിൽ ജാനയുടെ വെബ്സൈറ്റ് Archived 2013-01-23 at the Wayback Machine Portraitist of the Nehruvian era "SUNIL JANAH - PRABHU GUPTARA TALKS TO A PIONEER INDIAN PHOTOJOURNALIST", Prabhu Guptara, TEN-8, No. 21, 1987 Archived 2013-04-29 at the Wayback Machine Documenting society and politics : A Frontline feature on the photography of Sunil Janah.
സുനിൽ പി. ഇളയിടം ഇംഗ്ലീഷ് വിലാസം https://ml.wikipedia.org/wiki/Sunil_P_Elayidam
കേരളത്തിലെ യുവസാംസ്കാരികവിമർശകരിൽ ശ്രദ്ധേയൻ .
മാർക്സിസം , ചിത്രകല , ഉത്തരാധുനികത , ചരിത്രം തുടങ്ങിയ വിഷയങ്ങളിൽ ഒട്ടേറെ പുസ്തകങ്ങളും പഠനങ്ങളും പ്രസിദ്ധീകരിച്ചു.
മഹാഭാരതത്തിന്റെ സാംസ്കാരിക ചരിത്രത്തെ സംബന്ധിച്ച്  സുനിൽ പി ഇളയിടം നടത്തിയ പ്രഭാഷണ പരമ്പര ശ്രദ്ധേയമായിരുന്നു.
ശബരിമലയെപ്പറ്റി ഇദ്ദേഹം നടത്തിയ പ്രസംഗങ്ങൾ ഏറെ ചർച്ച ചെയ്യപ്പെട്ടിരുന്നു.
ജനനം 1968-ൽ.
അച്ഛൻ എം. സി. പങ്കജാക്ഷൻ.
അമ്മ ഡി. രമണി ദേവി.
മലയാളസാഹിത്യത്തിൽ എം. എ. യും ചിത്രകലയിലും" എന്ന വിഷയത്തിൽ പി എച്ച് ഡിയും നേടി.
വിദ്യാഭ്യാസാനന്തരം പറവൂർ ലക്ഷ്മി കോളേജ്‌, ദേശാഭിമാനി ദിനപത്രം എന്നിവിടങ്ങളിൽ ജോലി ചെയ്തു.
ഇപ്പോൾ ശ്രീ ശങ്കരാചാര്യ സംസ്കൃത സർവകലാശാലയിൽ മലയാളവിഭാഗം അദ്ധ്യാപകൻ .
ഭാര്യ മീന എസ്. മക്കൾ ജാനകി, മാധവൻ.
പഠന കാലത്ത് എസ്.എഫ്.ഐ യിലൂടെ വിദ്യാർത്ഥി സംഘടനാ രംഗത്ത് സജീവമായിരുന്നു.
Sunil P Elayidom, talk on science and culture at VKS Sciencearts festival 8 Oct 2022 പുസ്തകങ്ങൾ അധിനിവേശവും ആധുനികതയും, എസ് പി സി എസ് കൺവഴികൾ കാഴ്ചവട്ടങ്ങൾ , കറൻറ് ബുക്സ്‌ ചരിത്രം: പാഠരൂപവും പ്രത്യയശാസ്ത്രവും, മാതൃഭുമി ബുക്സ്‌ ഉരിയാട്ടം, ഡി സി ബുക്സ്‌ ദമിതം, കേരള ഭാഷാ ഇൻസ്റ്റിറ്റ്യൂട്ട് അജ്ഞാതവുമായുള്ള അഭിമുഖങ്ങൾ, നാഷണൽ ബുക്സ്‌ സ്റ്റാൾ ഇന്ത്യാചരിത്രവിജ്ഞാനം, പ്രതീക്ഷ ബുക്സ്‌ വീണ്ടെടുപ്പുകൾ-മാർക്സിസവും ആധുനികതാ വിമർശനവും, കേരള ശാസ്ത്രസാഹിത്യ പരിഷത്ത് ആത്മം അപരം അധിനിവേശം, ഐ ബുക്സ് മഹാഭാരതം; സാംസ്കാരിക ചരിത്രം, d.c. books പുരസ്കാരങ്ങൾ പ്രൊഫസർ സുനിൽ പി. ഇളയിടം കേരള സാഹിത്യ അക്കാദമി അവാർഡ്‌ കേരള ലളിതകലാ അക്കാദമി അവാർഡ്‌ വി കെ ഉണ്ണികൃഷ്ണൻ അവാർഡ്‌ ഗുരുദർശന അവാർഡ്‌ കെ. എൻ. എഴുത്തച്ഛൻ സ്മാരക പുരസ്‌കാരം (2014).
സാഹിത്യ മോഷണ ആരോപണം
2018 ഡിസംബറിൽ ഇളയിടത്തിനെതിരെ ഗൌരവകരമായ സാഹിത്യ മോഷണ  ആരോപണം ഉണ്ടായി .
ചിന്ത പബ്ലിക്കേഷൻസ് പ്രസിദ്ധീകരിച്ച അദ്ദേഹത്തിൻറെ ‘അനുഭൂതികളുടെ ചരിത്ര ജീവിതം’ എന്ന പുസ്തകത്തിലെ അദ്ധ്യായത്തെ കുറിച്ച് ആയിരുന്നു ആരോപണം.
എന്പതു ശതമാനം ഉള്ളടക്കവും തീരെ  റഫറൻസ്  നൽകാതെയോ ആവശ്യമായ പരാമർശങ്ങൾ നടത്താതെയോ ദാവേഷ് സോനാജി എഡിറ്റ്‌ ചെയ്ത ഭരതനാട്യം – ഒരു റീഡർ (Bharathanatyam: A Reader, edited by Davesh Soneji , Oxford University Press , 2012) എന്ന പുസ്തകത്തിൽ നിന്ന് പകർത്തി എഴുതിയതാണ്  എന്ന ആരോപണം കേരള കേന്ദ്ര സർവ്വകലാശാ ലയിലെ അദ്ധ്യാപകനും ഗ്രന്ഥകാരനുമായ  ഡോ. രവിശങ്കർ എസ്. നായർ ആണ് ഉന്നയിച്ചത്.
സാഹിത്യ വിമർശം മാസികയുടെ നവംബർ-ഡിസംബർ ലക്കത്തിൽ (2018)  ആണ് ഇത് പ്രസിദ്ധീകരിച്ചത്.
വിരമിച്ചവരും ഇപ്പോൾ ജോലിയിൽ ഇരിക്കുന്നവരുമായ  ഏതാനും അദ്ധ്യാപകരും പ്രമുഖരും ഇളയിടത്തെ അനുകൂലിച്ചുകൊണ്ട് ഒരു പ്രസ്താവന പുറപ്പെടുവിച്ചിരുന്നു.
സുബോധ് ഗുപ്ത ഇംഗ്ലീഷ് വിലാസം https://ml.wikipedia.org/wiki/Subodh_Gupta
ദൽഹി കേന്ദ്രീകരിച്ചു പ്രവർത്തിക്കുന്ന ബീഹാർ സ്വദേശിയായ പ്രമുഖ ഇന്ത്യൻ ചിത്രകാരനാണ് സുബോധ് ഗുപ്ത (ജനനം : 1964).
ബീഹാറിലെ ഖാഗുലിലാണ് ജനനം.
പാറ്റ്ന കോളേജ് ഓഫ് ആർട്സിൽ പഠിച്ചു.
ചിത്രകാരനായാണ് തുടക്കമെങ്കിലും പിന്നീട് ശിൽപ്പം, ഇൻസ്റ്റലേഷൻ, ഫോട്ടോഗ്രാഫി, പെർഫോമൻസ് ,വീഡിയോ തുടങ്ങി എല്ലാ മാധ്യമങ്ങളുപയോഗിച്ചും കലാരംഗത്ത് ഇടപെടലുകൾ നടത്തി.
നവഭാരത് ടൈംസിൽ കുറച്ചുകാലം ഗ്രാഫിക് ആർടിസ്റ്റായിരുന്നു.
ചിത്രകാരിയായ ഭാരതി ഖേർ ആണ് ഭാര്യ.
ടിഫിൻ പാത്രങ്ങൾ, സൈക്കിളുകൾ, പാൽപ്പാത്രങ്ങൾ, തുടങ്ങി നിത്യോപയോഗ സാധനങ്ങളുപയോഗിച്ചാണ് സുബോധ് ഇൻസ്റ്റളേഷനുകൾക്ക് രൂപം കൊടുക്കുന്നത്.
റ്റെയിറ്റ് ട്രിനലെയിൽ അവതരിപ്പിച്ച അടുക്കള ഉപകരണങ്ങളുപയോഗിച്ചുള്ള, ലൈൻ ഓഫ് കൺട്രോൾ (2008) എന്ന ഇൻസ്റ്റളേഷൻ സുബോധിന്റെ ഒരു പ്രമുഖ രചനയാണ്.
പട്നയിലെ സെക്രട്ടേറിയറ്റിന്റെ മുന്നിൽ  സുബോധ് ഗുപ്തയുടെ 'കള്ളിച്ചെടി എന്ന ഇൻസ്റ്റലേഷൻ സ്ഥിരമായി സ്ഥാപിച്ചിട്ടുണ്ട്.
2001-ൽ ഉണ്ടാക്കിയ 'ദി വേ ഹോം' എന്ന പരമ്പരയിലും 'മൈ മദർ ആൻഡ് മീ', 'മൈ ഫാമിലി പോർട്രയിറ്റ്' തുടങ്ങിയ കലാപരമ്പരകളിലും ശ്രദ്ധേയമായ നിരവധി ശിൽപങ്ങൾ അവതരിപ്പിച്ചു.
കലാപ്രദർശനങ്ങൾ റ്റെയിറ്റ് ട്രിനലെ തായ്പേയ് ബിനാലെ, ചൈന 51 വെനീസ് ബിനാലെ 2005 മോസ്കോ ബിനാലെ ഹവാനാ ബിനാലെ ഗ്വാങ്ജു ബിനാലെ ഫുക്കുവോക്ക ഏഷ്യൻ ട്രിനലെ 'എവരിതിങ് ഈസ് ഇൻസൈഡ്(2014) സ്റ്റീൽമരം
ആധുനിക ഇന്ത്യൻ ചിത്ര-ശിൽപകലയുടെ കേന്ദ്രമായ നാഷണൽ ഗാലറി ഓഫ് മേഡേൺ ആർട്ടിന്റെ(എൻ.ജി.എം.എ)  മുറ്റത്ത് സുബോധ് ഗുപ്ത പ്രദർശിപ്പിച്ചിരുന്ന ശിൽപ്പമാണ് സ്റ്റീൽമരം.
ഇതിന്റെ ശാഖകളിൽ ഇലകൾക്ക് പകരം പാത്രങ്ങളാണ്.
ആകാശത്തേക്കു നീട്ടിയ കൈകളിൽ നിറയെ പാത്രങ്ങളുമായി നിൽക്കുന്ന സ്റ്റീൽമരം.
കൊച്ചി-മുസിരിസ് ബിനാലെ 2012 കൊച്ചി-മുസിരിസ് ബിനാലെയിൽ പ്രദർശിപ്പിച്ച വാട്ട് ഡസ് ദി വെസൽ കണ്ടെയ്ൻ, ദാറ്റ് ദി റിവർ ഡസ് നോട്ട്, ഇൻസ്റ്റളേഷൻ കാണുന്നവർ
കൊച്ചി-മുസിരിസ് ബിനാലെയിലെ ഇൻസ്റ്റലേഷൻ, പലായനത്തിന്റെ കഥയാണ് പറയുന്നത്.
സാധാരണക്കാരെയും അവരുടെ തികച്ചും സാധാരണമായ ജീവിതത്തെയുമാണ് സുബോധ് ഗുപ്ത ആവിഷ്‌കരിച്ചത്.
ഒരു വലിയ വള്ളം നിറയെ വീട്ടുസാധനങ്ങളും ഉപകരണങ്ങളും.
ഒരു വെള്ളപ്പൊക്കത്തെയോ, സുനാമിയെയോ ഒക്കെ  ഓർമിപ്പിച്ചേക്കാവുന്ന ഈ ദൃശ്യം ശരാശരി ഇന്ത്യൻ ജീവിതാവസ്ഥയെക്കുറിച്ചുള്ളതാണ്.
കാഴ്ചക്കാരന്റെ തലയ്ക്കുമുകളിൽ ഉയർന്നുനിൽക്കുന്ന കൂറ്റൻ വള്ളം.
അതിനുള്ളിൽ ചങ്ങലയും കയറുമിട്ട് വരിഞ്ഞ നിലയിൽ  ചട്ടി, കലം, പെട്രോ മാക്സ്, ടിവി, സൈക്കിൾ, ഇരുമ്പുപെട്ടികൾ, അലമാര, പഴഞ്ചൻ ഫ്രിഡ്ജ് തുടങ്ങി ചാരുകസേരയും ടേബിൾ ഫാനും ടൈംപീസുംവരെ.
കുമ്പളങ്ങിയിൽനിന്നു വാങ്ങിയ കൂറ്റൻ വള്ളത്തെ ആസ്പിൻവാൾ ഹൗസിനുള്ളിൽ താൽക്കാലികമായി പണിതുയർത്തിയ ഉരുക്കുകാലിലാണ് കെട്ടിയുയർത്തിയിരുന്നത്.
ഹോസർ ആൻഡ് വിർത്ത് ഗാലറിയിൽ പ്രദർശനം, ലണ്ടൻ
കൊച്ചി-മുസിരിസ് ബിനാലെയിൽ പ്രദർശിപ്പിച്ച കേവുവള്ളം, ലണ്ടനിലെ ഹോസർ ആൻഡ് വിർത്ത് ഗാലറിയിൽ പ്രദർശിപ്പിച്ചു.
"വാട്ട് ഡസ് ദി വെസൽ കണ്ടെയ്ൻ, ദാറ്റ് ദി റിവർ ഡസ് നോട്ട് " എന്ന പേരിട്ട് പ്രദർശിപ്പിച്ചിരുന്ന ഇൻസ്റ്റലേഷൻ എട്ടുലക്ഷം ഡോളറിന് (ഏകദേശം നാലു കോടി നാൽപതുലക്ഷം രൂപ)അബുദാബി ഗുഗൻഹെയിം മ്യൂസിയം അധികൃതർ വാങ്ങി.
പേർഷ്യൻ സൂഫികവി ജലാലുദീൻ മുഹമ്മദ് റൂമിയുടെ തത്ത്വചിന്ത കലർന്ന കവിതാ ശകലമാണ് ഈ പേരിനു പുറകിലെന്ന് സുബോധ് വ്യക്തമാക്കി.
Gandhi's Three Monkeys അവലംബം ↑ ↑ ↑ ↑ {{ cite news }} : Check date values in: | accessdate= ( help ) ↑ {{ cite news }} : Check date values in: | accessdate= ( help ) പുറം കണ്ണികൾ പ്രമേയമാക്കി സുബോധ് ഗുപ്ത ബിനാലെയിൽ Subodh Gupta at Hauser Wirth Archived 2014-07-23 at the Wayback Machine Subodh Gupta at Gallery Nature Morte Subodh Gupta Solo review at Arario on The Arts Trust Online Magazine Archived 2009-06-15 at the Wayback Machine Subodh Gupta on ArtNet.com More information and images from the Saatchi Gallery Further images and biography from Jack Shainman Archived 2008-03-19 at the Wayback Machine Galleria Continua Archived 2011-01-02 at the Wayback Machine Sobodh Gupta buys Delhi house for Rs.100 Crore The Economic Times ഓർമകൾ നിറയുന്നു സ്റ്റീൽപാത്രങ്ങളിൽ - വി.വി.വിജു Archived 2014-07-04 at the Wayback Machine
സുബ്രമണ്യം ജയശങ്കർ
ഇന്ത്യയുടെ ഇപ്പോഴത്തെ വിദേശകാര്യ മന്ത്രിയാണ് സുബ്രഹ്മണ്യം ജയശങ്കർ ( Subrahmanyam Jaishankar) (ജനനം 9 ജനുവരി 1955).
2019 മെയ് 31 മുതൽ വിദേശകാര്യമന്ത്രിയായി സേവനം അനുഷ്ഠിക്കുന്ന ഇദ്ദേഹം ഒരു മുൻ നയതന്ത്രജ്ഞനാണ് .
ഭാരതീയ ജനതാ പാർട്ടി അംഗമായ ജയശങ്കർ ഗുജറാത്തിനെ പ്രതിനിധീകരിച്ച് 2019 ജൂലൈ 5 മുതൽ രാജ്യസഭയിൽ പാർലമെന്റ് അംഗമാണ് .
അദ്ദേഹം മുമ്പ് 2015 ജനുവരി മുതൽ ജനുവരി 2018 വരെ വിദേശകാര്യ സെക്രട്ടറിയായി സേവനമനുഷ്ഠിച്ചിട്ടുണ്ട്.
1977-ൽ ഇന്ത്യൻ ഫോറിൻ സർവീസിൽ ചേർന്ന അദ്ദേഹം തന്റെ 38 വർഷത്തെ നയതന്ത്ര ജീവിതത്തിൽ സിംഗപ്പൂരിലെ ഹൈക്കമ്മീഷണറായും (2007-09) ചെക്ക് റിപ്പബ്ലിക്കിലെ അംബാസഡറായും (2001-04) ചൈന (2009–2013), യുഎസ്എ (2014–2015) എന്നിവിടങ്ങളിലായി ഇന്ത്യയിലും വിദേശത്തും വിവിധ തലങ്ങളിൽ സേവനമനുഷ്ഠിച്ചു.
ഇന്ത്യ-യുഎസ് സിവിലിയൻ ആണവ കരാർ നടപ്പാക്കുന്നതിൽ ജയശങ്കർ ഒരു പ്രധാന പങ്ക് വഹിച്ചു.
വിരമിച്ചശേഷം ജയശങ്കർ ടാറ്റ സൺസിന്റെ ഗ്ലോബൽ കോർപ്പറേറ്റ് അഫയേഴ്‌സ് പ്രസിഡന്റായി ചേർന്നു.
2019-ൽ, ഇന്ത്യയിലെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ നൽകി രാജ്യം അദ്ദേഹത്തെ ആദരിച്ചു.
2019 മെയ് 30 ന് അദ്ദേഹം രണ്ടാം മോഡി മന്ത്രിസഭയിൽ ക്യാബിനറ്റ് മന്ത്രിയായി സത്യപ്രതിജ്ഞ ചെയ്തു.
2019 മെയ് 31 ന് അദ്ദേഹം വിദേശകാര്യ മന്ത്രിയായി .
കാബിനറ്റ് മന്ത്രി എന്ന നിലയിൽ വിദേശകാര്യ മന്ത്രാലയത്തിന് നേതൃത്വം നൽകുന്ന ആദ്യ മുൻ വിദേശകാര്യ സെക്രട്ടറിയാണ് അദ്ദേഹം.
പ്രമുഖ ഇന്ത്യൻ സ്ട്രാറ്റജിക് അഫയേഴ്സ് അനലിസ്റ്റ്, കമന്റേറ്റർ, സിവിൽ സർവീസ് ഉദ്യോഗസ്ഥർ എന്നീ സ്ഥാനങ്ങൾ വഹിച്ചിരുന്ന കെ. സുബ്രഹ്മണ്യത്തിന്റെയും സുലോചന സുബ്രഹ്മണ്യത്തിന്റെയും മകനായി ഇന്ത്യയിലെ ന്യൂഡൽഹിയിലാണ് ജയശങ്കർ ജനിച്ചത്.
അദ്ദേഹത്തിന് രണ്ട് സഹോദരന്മാരുണ്ട്: ചരിത്രകാരൻ സഞ്ജയ് സുബ്രഹ്മണ്യം, ഇന്ത്യയുടെ മുൻ ഗ്രാമവികസന സെക്രട്ടറിയായ ഐഎഎസ് ഓഫീസർ എസ്. വിജയ് കുമാർ എന്നിവർ.
ന്യൂഡൽഹിയിലെ സുബ്രതോ പാർക്കിലെ എയർഫോഴ്സ് സ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ ജയശങ്കർ ഡൽഹി യൂണിവേഴ്സിറ്റിയിലെ സെന്റ് സ്റ്റീഫൻസ് കോളേജിൽ നിന്ന് രസതന്ത്രത്തിൽ ബിരുദം നേടിയിട്ടുണ്ട്.
പൊളിറ്റിക്കൽ സയൻസിൽ എം.എയും എം.ഫിലും നേടിയിട്ടുണ്ട്.
ന്യൂക്ലിയർ ഡിപ്ലോസിയിൽ വൈദഗ്ധ്യം നേടിയ ജവഹർലാൽ നെഹ്‌റു യൂണിവേഴ്സിറ്റിയിൽ (ജെഎൻയു) നിന്ന് ഇന്റർനാഷണൽ റിലേഷൻസിൽ പിഎച്ച്ഡിയും നേടിയ ഇദ്ദേഹം ഇപ്പോൾ ഇന്ത്യാ ഗവൺമെന്റിന്റെ വിദേശകാര്യ മന്ത്രിയായി സേവനമനുഷ്ഠിക്കുന്നു.
നയതന്ത്ര ജീവിതം
1977-ൽ ഇന്ത്യൻ ഫോറിൻ സർവീസിൽ ചേർന്ന ശേഷം, ജയശങ്കർ 1979 മുതൽ 1981 വരെ മോസ്കോയിൽ സോവിയറ്റ് യൂണിയനിലേക്കുള്ള ഇന്ത്യൻ മിഷനിൽ തേർഡ് സെക്രട്ടറിയും സെക്കൻഡ് സെക്രട്ടറിയുമായി സേവനമനുഷ്ഠിച്ചു, അവിടെവച്ച് അദ്ദേഹം റഷ്യൻ ഭാഷ പഠിച്ചു.
അദ്ദേഹം ന്യൂഡൽഹിയിലേക്ക് മടങ്ങി, അവിടെ നയതന്ത്രജ്ഞനായ ഗോപാലസ്വാമി പാർത്ഥസാരഥിയുടെ സ്പെഷ്യൽ അസിസ്റ്റന്റായും അമേരിക്കയുമായി ഇടപെടുന്ന ഇന്ത്യയുടെ വിദേശകാര്യ മന്ത്രാലയത്തിന്റെ അമേരിക്കാസ് ഡിവിഷനിൽ അണ്ടർ സെക്രട്ടറിയായും പ്രവർത്തിച്ചു.
ഇന്ത്യയിലെ താരാപൂർ പവർ സ്റ്റേഷനുകളിലേക്ക് യുഎസ് ആണവ ഇന്ധനം വിതരണം ചെയ്യുന്നതുമായി ബന്ധപ്പെട്ട തർക്കം പരിഹരിച്ച ടീമിൽ അംഗമായിരുന്നു അദ്ദേഹം.
1985 മുതൽ 1988 വരെ വാഷിംഗ്ടൺ ഡിസിയിലെ ഇന്ത്യൻ എംബസിയിലെ ആദ്യ സെക്രട്ടറിയായിരുന്നു
1988 മുതൽ 1990 വരെ അദ്ദേഹം ശ്രീലങ്കയിൽ ഇന്ത്യൻ സമാധാന സേനയുടെ (IPKF) ഫസ്റ്റ് സെക്രട്ടറിയായും രാഷ്ട്രീയ ഉപദേഷ്ടാവായും സേവനമനുഷ്ഠിച്ചു.
1990 മുതൽ 1993 വരെ അദ്ദേഹം ബുഡാപെസ്റ്റിലെ ഇന്ത്യൻ മിഷനിൽ കൗൺസിലർ (കൊമേഴ്സ്യൽ) ആയിരുന്നു.
ന്യൂഡൽഹിയിൽ തിരിച്ചെത്തിയ അദ്ദേഹം വിദേശകാര്യ മന്ത്രാലയത്തിൽ ഡയറക്ടറായും (കിഴക്കൻ യൂറോപ്പ്) ഇന്ത്യൻ രാഷ്ട്രപതി ശങ്കർ ദയാൽ ശർമ്മയുടെ പ്രസ് സെക്രട്ടറിയായും പ്രസംഗലേഖകനായും സേവനമനുഷ്ഠിച്ചു.
1996 മുതൽ 2000 വരെ ടോക്കിയോയിലെ ഇന്ത്യൻ എംബസിയിൽ ഡെപ്യൂട്ടി ചീഫ് ഓഫ് മിഷൻ ആയിരുന്നു ജയശങ്കർ .
ഈ കാലയളവിൽ ഇന്ത്യയുടെ പൊഖ്‌റാൻ-II ആണവപരീക്ഷണങ്ങളെത്തുടർന്ന് ഇന്ത്യ -ജപ്പാൻ ബന്ധങ്ങളിൽ മാന്ദ്യമുണ്ടായത് അന്നത്തെ ജാപ്പനീസ് പ്രധാനമന്ത്രി യോഷിറോ മോറിയുടെ ഇന്ത്യാ സന്ദർശനത്തിനെത്തുടർന്ന് വീണ്ടെടുക്കുകയും ചെയ്തു.
ഭാവി ജപ്പാൻ പ്രധാനമന്ത്രി ഷിൻസോ അബെയെ തന്റെ ഇന്ത്യൻ പ്രധാനമന്ത്രി മൻമോഹൻ സിങ്ങിനെ പരിചയപ്പെടുത്താൻ ജയശങ്കർ സഹായിച്ചതായി റിപ്പോർട്ടുണ്ട്.
2000-ൽ അദ്ദേഹം ചെക്ക് റിപ്പബ്ലിക്കിലെ ഇന്ത്യൻ അംബാസഡറായി നിയമിതനായി.
പ്രധാനമന്ത്രി നരേന്ദ്ര മോദിയുടെ ഇടതുവശത്ത് വിദേശകാര്യമന്ത്രി സുബ്രഹ്മണ്യം ജയശങ്കറും വലതുവശത്ത് ദേശീയ സുരക്ഷാ ഉപദേഷ്ടാവ് അജിത് ഡോവലുമാണ് .
2004 മുതൽ 2007 വരെ, ജയശങ്കർ ന്യൂഡൽഹിയിലെ വിദേശകാര്യ മന്ത്രാലയത്തിൽ ജോയിന്റ് സെക്രട്ടറി (അമേരിക്ക) ആയിരുന്നു.
ഈ നിലയിൽ, 2004-ലെ ഇന്ത്യൻ മഹാസമുദ്രത്തിലെ സുനാമിയെ തുടർന്നുള്ള ദുരിതാശ്വാസ പ്രവർത്തനങ്ങളിൽ ഉൾപ്പെടെ, യുഎസ്-ഇന്ത്യ സിവിൽ ആണവ കരാറിന്റെ ചർച്ചകളിലും പ്രതിരോധ സഹകരണം മെച്ചപ്പെടുത്തുന്നതിലും അദ്ദേഹം ഏർപ്പെട്ടിരുന്നു.
2005 ലെ പുതിയ പ്രതിരോധ ചട്ടക്കൂട് , ഓപ്പൺ സ്കൈസ് ഉടമ്പടി എന്നിവയുടെ സമാപനത്തിലും ജയശങ്കർ ഉൾപ്പെട്ടിരുന്നു, യുഎസ്-ഇന്ത്യ എനർജി ഡയലോഗ്, ഇന്ത്യ-യുഎസ് സാമ്പത്തിക സംഭാഷണം ആരംഭിക്കുന്നതിലും കൂടാതെ ഇന്ത്യ-യുഎസ് സിഇഒ ഫോറത്തിലും അദ്ദേഹം ബന്ധപ്പെട്ടിരുന്നു.
2006-2007ൽ അമേരിക്കയുമായുള്ള 123 കരാറിന്റെ ചർച്ചകളിൽ ജയശങ്കർ ഇന്ത്യൻ ടീമിനെ നയിച്ചു.
2007 ജൂണിൽ നടന്ന കാർണഗീ എൻഡോവ്‌മെന്റ് ഇന്റർനാഷണൽ നോൺ- കോൺഫറൻസിലും അദ്ദേഹം ഇന്ത്യൻ സർക്കാരിനെ പ്രതിനിധീകരിച്ചു.
2013 ൽ ഇന്ത്യയുടെ വിദേശകാര്യ സെക്രട്ടറി സ്ഥാനത്തേക്ക് ജയശങ്കറിനെ പരിഗണിച്ചിരുന്നതായി റിപ്പോർട്ടുണ്ട്.
സിംഗപ്പൂരിലെ ഹൈക്കമ്മീഷണർ
2007 മുതൽ 2009 വരെ ജയശങ്കർ സിംഗപ്പൂരിലെ ഇന്ത്യൻ ഹൈക്കമ്മീഷണറായി സേവനമനുഷ്ഠിച്ചു.
അദ്ദേഹത്തിന്റെ ഭരണകാലത്ത്, സിംഗപ്പൂരിലെ ഇന്ത്യൻ ബിസിനസ് സാന്നിധ്യം വിപുലീകരിക്കുന്ന സമഗ്ര സാമ്പത്തിക സഹകരണ കരാർ (സിഇസിഎ) നടപ്പിലാക്കാൻ അദ്ദേഹം സഹായിച്ചതു കൂടാതെ സിംഗപ്പൂർ അതിന്റെ ചില സൈനിക ഉപകരണങ്ങൾ സ്ഥിരമായി ഇന്ത്യയിൽ സൂക്ഷിക്കുന്ന ഒരു പ്രതിരോധ ക്രമീകരണത്തിന് മേൽനോട്ടം വഹിച്ചു.
സിംഗപ്പൂരിൽ പ്രവാസി ഭാരതീയ ദിവസ് , , IIMPact എന്നിവയും ജയശങ്കർ പ്രോത്സാഹിപ്പിച്ചു.
ചൈനയിലെ അംബാസഡർ
നാലര വർഷത്തെ കാലാവധിയോടെ ചൈനയിൽ ഏറ്റവും കൂടുതൽ കാലം സേവനമനുഷ്ഠിച്ച ഇന്ത്യയുടെ അംബാസഡറായിരുന്നു ജയശങ്കർ.
ബെയ്ജിംഗിൽ, ചൈനയും ഇന്ത്യയും തമ്മിലുള്ള സാമ്പത്തിക, വ്യാപാര, സാംസ്കാരിക ബന്ധം മെച്ചപ്പെടുത്തുന്നതിലും ചൈന-ഇന്ത്യ അതിർത്തി തർക്കം കൈകാര്യം ചെയ്യുന്നതിലും ജയശങ്കർ ഏർപ്പെട്ടിരുന്നു.
ചൈനയിലെ ഇന്ത്യൻ അംബാസഡറായ ജയശങ്കറിന്റെ കാലാവധി ഇരുരാജ്യങ്ങളും തമ്മിലുള്ള ബന്ധത്തിലെ നിരവധി സുപ്രധാന സംഭവവികാസങ്ങൾക്കൊപ്പമായിരുന്നു.
ഇന്ത്യൻ ആർമിയുടെ നോർത്തേൺ കമാൻഡ് മേധാവിക്ക് വിസ നൽകാൻ ചൈന വിസമ്മതിച്ചതിനെ കുറിച്ച് 2010-ൽ ഇന്ത്യൻ കാബിനറ്റ് കമ്മിറ്റിക്ക് അദ്ദേഹം നൽകിയ വിശദീകരണം, 2011 ഏപ്രിലിൽ സ്ഥിതിഗതികൾ പരിഹരിക്കപ്പെടുന്നതിന് മുമ്പ് ചൈനയുമായുള്ള ഇന്ത്യൻ പ്രതിരോധ സഹകരണം താൽക്കാലികമായി നിർത്തിവയ്ക്കുന്നതിലേക്ക് നയിച്ചു.
2010-ൽ, ജമ്മു കശ്മീരിൽ നിന്നുള്ള ഇന്ത്യക്കാർക്ക് സ്റ്റേപ്പിൾഡ് വിസ നൽകുന്ന ചൈനീസ് നയം അവസാനിപ്പിക്കാൻ ജയശങ്കർ ചർച്ച നടത്തി.
2012-ൽ, അരുണാചൽ പ്രദേശും അക്‌സായ് ചിനും ചൈനയുടെ ഭാഗങ്ങളായി കാണിക്കുന്ന ചൈനീസ് പാസ്‌പോർട്ടുകൾക്ക് മറുപടിയായി, ആ പ്രദേശങ്ങൾ ഇന്ത്യയുടെ ഭാഗങ്ങളായി കാണിച്ച് ചൈനീസ് പൗരന്മാർക്ക് വിസ നൽകാൻ അദ്ദേഹം ഉത്തരവിട്ടു.
2013 മെയ് മാസത്തിൽ, ചൈനയുടെ പീപ്പിൾസ് ലിബറേഷൻ ആർമി ലഡാക്കിലെ ദെപ്സാങ് സമതലത്തിൽ പാളയമിട്ടതിന്റെ ഫലമായുണ്ടായ തർക്കം അവസാനിപ്പിക്കാൻ അദ്ദേഹം ചർച്ച നടത്തി, ചൈനീസ് സൈന്യം പിൻവലിച്ചില്ലെങ്കിൽ പ്രധാനമന്ത്രി ലീ കെകിയാങ്ങിന്റെ ഇന്ത്യാ സന്ദർശനം റദ്ദാക്കുമെന്ന് ഭീഷണിപ്പെടുത്തി .
( 2013-ലെ ദൗലത്ത് ബേഗ് ഓൾഡി സംഭവം കൂടി കാണുക ).
മെയ് മാസത്തിൽ ലീയുടെ ന്യൂഡൽഹി സന്ദർശനത്തിന്റെ സമാപനത്തിന് ശേഷം മാധ്യമങ്ങളെ അറിയിച്ചത് ജയശങ്കർ ആണ്.
ഇന്ത്യയുടെ "പ്രധാന താൽപ്പര്യങ്ങൾ" മാനിക്കപ്പെടുന്നിടത്തോളം കാലം ചൈനയുമായി ആഴത്തിലുള്ള ഇന്ത്യൻ സഹകരണം വേണമെന്ന് ജയശങ്കർ വാദിച്ചു, ഉഭയകക്ഷി സാമ്പത്തിക ബന്ധത്തിന് കൂടുതൽ സന്തുലിതമായ വ്യാപാരം ആവശ്യമാണെന്നതിന്റെ അടിസ്ഥാനത്തിൽ ചൈനയിൽ പ്രവർത്തിക്കുന്ന ഇന്ത്യൻ ബിസിനസുകൾക്ക് മികച്ച വിപണി പ്രവേശനത്തിനായി വാദിച്ചു.
ഇന്ത്യയും ചൈനയും തമ്മിലുള്ള ആളുകൾ തമ്മിലുള്ള ബന്ധം മെച്ചപ്പെടുത്തുന്നതിലും 30 ചൈനീസ് നഗരങ്ങളിൽ ഇന്ത്യൻ സംസ്കാരം പ്രദർശിപ്പിക്കുന്ന പരിപാടികൾ പ്രോത്സാഹിപ്പിക്കുന്നതിലും അദ്ദേഹം ഏർപ്പെട്ടിരുന്നു.
അമേരിക്കയിലെ അംബാസഡർ വാഷിംഗ്ടൺ ഡിസിയിൽ യുഎസ് സ്റ്റേറ്റ് സെക്രട്ടറി ജോൺ കെറിക്കൊപ്പം ജയശങ്കറിന്റെ 2014-ലെ ഫോട്ടോ.
2013 സെപ്റ്റംബറിലാണ് ജയശങ്കറിനെ അമേരിക്കയിലെ ഇന്ത്യൻ അംബാസഡറായി നിയമിച്ചത്.
നിരുപമ റാവുവിന്റെ പിൻഗാമിയായി 2013 ഡിസംബർ 23 ന് അദ്ദേഹം ചുമതലയേറ്റു.
ദേവയാനി ഖോബ്രഗഡെ സംഭവത്തിന് ഇടയിൽ അദ്ദേഹം അമേരിക്കയിൽ എത്തി, അവരുടെ അമേരിക്കയിൽ നിന്ന് പോകാനുള്ള സന്ധിചർച്ചകളിൽ ഏർപ്പെടുകയും ചെയ്തു.
2014 ജനുവരി 29-ന്, അന്താരാഷ്ട്ര സമാധാനത്തിനായുള്ള കാർണഗീ എൻഡോവ്‌മെന്റിനെ അഭിസംബോധന ചെയ്ത് ജയശങ്കർ വാദിച്ചു, "[ഇന്ത്യ-യുഎസ്] ബന്ധങ്ങൾക്ക് അണ്ടർറൈറ്റിംഗ് മഹത്തായ തന്ത്രം അടിസ്ഥാനപരമായി മികച്ചതാണ്" എന്നാൽ ആ ബന്ധങ്ങൾ "വികാരത്തിന്റെ പ്രശ്‌നമാണ്" അനുഭവിക്കുന്നതെന്ന് അദ്ദേഹം വാദിച്ചു.
2014 മാർച്ച് 10 ന്, ഓവൽ ഓഫീസിൽ വച്ച് അദ്ദേഹം ഔദ്യോഗികമായി യുഎസ് പ്രസിഡന്റ് ബരാക് ഒബാമയ്ക്ക് തന്റെ യോഗ്യതാപത്രങ്ങൾ സമർപ്പിച്ചു.
2014 സെപ്റ്റംബറിൽ ഇന്ത്യൻ പ്രധാനമന്ത്രി നരേന്ദ്ര മോദിയുടെ കന്നി അമേരിക്കൻ സന്ദർശനം ആസൂത്രണം ചെയ്യുന്നതിൽ ജയശങ്കർ ഉൾപ്പെട്ടിരുന്നു, അദ്ദേഹം എത്തിയപ്പോൾ അദ്ദേഹത്തെ സ്വാഗതം ചെയ്യുകയും ഇന്ത്യൻ-അമേരിക്കൻ കമ്മ്യൂണിറ്റിയിലെ അംഗങ്ങൾക്ക് അദ്ദേഹത്തിന്റെ ബഹുമാനാർത്ഥം അത്താഴം നൽകുകയും ചെയ്തു.
വിദേശകാര്യ സെക്രട്ടറി
2015 ജനുവരി 29 -നാണ് ജയശങ്കർ ഇന്ത്യയുടെ വിദേശകാര്യ സെക്രട്ടറിയായി നിയമിതനായത്.
പ്രധാനമന്ത്രി നരേന്ദ്ര മോദിയുടെ അധ്യക്ഷതയിൽ 2015 ജനുവരി 28-ന് ചേർന്ന മന്ത്രിസഭയുടെ അപ്പോയിന്റ്‌മെന്റ് കമ്മിറ്റി യോഗത്തിന് ശേഷമായിരുന്നു അദ്ദേഹത്തിന്റെ നിയമന പ്രഖ്യാപനം നടന്നത്.